F'Beirut fil-Libanu, dimostranti niżlu fit-toroq jipprotestaw kontra l-Gvern u juru r-rabja tagħhom għall-isplużjoni li ħalliet ħerba sħiħa nhar it-Tlieta. Ħafna Lebaniżi qed jgħidu li din l-isplużjoni seħħet minħabba neġliġenza kbira min-naħa tal-Gvern u b'kawża t'hekk mietu 137 persuna u 5,000 oħra ndarbu. Għexieren ta' nies għadhom rappurtati nieqsa. Matul il-protesta, il-forzi tas-sigurta' tal-Libanu użaw il-gass tad-dmugħ biex iferrxu l-folla.